Baranodi ba bantsi ba berekela kwa diofising tsa makala tsa Basupi ba ga Jehofa, e le tiro ya bone ya letsatsi le letsatsi kana ba tla ka dinako dingwe. Ba bangwe ba berekela mo lefelong le puo e go ranolelwang mo go yone e buiwang mo go lone. Baranodi bano ga ba duelelwe tiro ya bone. Baranodi ba ba berekang letsatsi le letsatsi ba newa lefelo la bonno le dijo le madinyana a gore ba kgone go reka dilo tse ba di tlhokang. Mo lefatsheng lotlhe, go na le Basupi ba le 2 800 ba e leng baranodi. Gone jaanong, diofisi di le 98 tsa makala a Basupi ba ga Jehofa di na le ditlhopha tsa baranodi kana di okametse ditlhopha tsa baranodi mo mafelong a mangwe. Ka sekai, lekala la kwa Russia le okametse baranodi ba feta 230 ba ba berekang letsatsi le letsatsi kana ba ba tlang ka dinako dingwe ba ba ranolelang mo dipuong di feta 30, go akaretsa dipuo tse di sa buiweng thata tsa mafelo a a kgakala le lekala leo, jaaka Se-Chuvash, Se-Ossetian le Se-Uighur.